14/11/2013 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Convocatoria do programa de subvencións a concellos e outras entidades locais da provincia para o desenvolvemento de servizos sociais no ano 2014

As entidades locais poderán solicitar axudas na modalidade de mantemento, programas e promoción de actividades sempre que o programa estea especificamente contemplado nesta convocatoria. As entidades locais poderán solicitar un máximo dunha subvención, é dicir, un só programa dos que se citan nesta convocatoria. As materias dos servizos sociais abarcan, tanto os servizos sociais comunitarios básicos definidos na Lei 13/2008 art.10 e 11, e comunitarios específicos definidos na Lei 13/2008 art.14.1 e 14.2, coma os servizos sociais especializados contemplados no artigo 12 da Lei 13/2008, de titularidade municipal, podendo pedir para un só programa (que se corresponda cun só código), de entre os que se citan a continuación: CCB-1. Programa de valoración, orientación e información. CCB-2. Servizo de axuda no fogar. CCB-3. Servizo de educación e apoio familiar. CCB-4. Programa básico de inserción social. CCB-5. Programa de fomento da cooperación e solidariedade social. CCE-1. Centros enfocados á prevención e á atención de persoas en risco de exclusión, en particular, os centros de inclusión e emerxencia social tipificados regulamentariamente, tales como albergues, centros de acollida, comedores sociais, centros de atención continuada e centros de día de inclusión social. CCE-2. Programas enfocados á prevención e á atención de persoas en risco de exclusión mediante equipos de inclusión sociolaboral e proxectos específicos enfocados, entre outros, a persoas perceptoras de rendas mínimas de inserción, persoas sen fogar, inmigrantes, emigrantes retornados, comunidade xitana e outras minorías socialmente vulnerables. CCE-3. Centros e servizos de atención diúrna ou nocturna para a atención de persoas maiores ou con limitacións na súa autonomía. CCE-4. Centros ocupacionais para a atención de persoas con discapacidade, así como o apoio psicosocial e familiar vinculado á atención temperá. CCE-5. Equipamentos e servizos que faciliten a atención das persoas maiores e a súa socialización activa, a prevención da dependencia e a promoción da autonomía persoal. CCE-6. Centros e instalacións de atención da primeira infancia que posibiliten a conciliación da vida laboral e familiar. CCE-7. Programas e/ou servizos de asesoramento, atención e orientación prestada a mulleres en situación de especial vulnerabilidade. CCE-8. Equipamentos e programas orientados a atención psicosocial, intervención socioeducativa, actividades de tempo libre, promoción de actividades saudables, formación en habilidades sociais ou outros que contribúan á súa integración familiar e comunitaria para a atención a menores de idade en situación de risco ou conflito social. CCE-9. Equipamentos que favorezan un ámbito de convivencia alternativa nos casos de necesidade temporal tecnicamente valorada. CCE-10. Outros equipamentos sociais non residenciais destinados ao desenvolvemento de programas para sectores de poboación con necesidades sociais diferenciadas que posibiliten o logro dos obxectivos do sistema galego de servizos sociais. CE-1. Área de familia, infancia e mocidade CE-2. Área de diversidade funcional CE-3. Área das persoas maiores CE-4. Área das drogodependencias e outros trastornos aditivos CE-5. Área de migracións CE-6. Área de prevención da delincuencia e inserción social de persoas ex-internas. CE-7. Outros colectivos de persoas en risco ou situación de exclusión ou especiais dificultades de inserción social e/ou laboral. No caso de solicitar axuda para o código CE-3. Área das persoas maiores terase en conta as seguintes observacións: · Neste código incluiranse como norma xeral proxectos e servizos distintos dos que están comprendidos na convocatoria específica de actividades de envellecemento activo para as persoas maiores 2013. · Excepcionalmente aqueles proxectos de envellecemento activo que excedan a contía solicitada de 3.000 euros, presentarán unha única solicitude a través desta convocatoria xeral (neste código), quedarán excluídos de poder participar na convocatoria de envellecemento activo. A Sección de Servizos Sociais poderá remitir as peticións ao programa correspondente dentro da mesma convocatoria cando se estime que a solicitude está mal presentada. No caso de que se estime que a petición encaixa noutra convocatoria da Sección de Servizos Sociais (FO036A, FOIO0B) poderá realizar o dito cambio, logo do consentimento da entidade interesada. Ademais dos requisitos expresados no punto 5 das bases reguladoras, poderán optar aos programas contidos na presente convocatoria todas as entidades locais da provincia: concellos, organismos autónomos municipais, mancomunidades, consorcios e outras agrupacións de municipios. Solicitar axuda nesta convocatoria é compatible con presentar unha solicitude na convocatoria de FO036A dirixida ao mantemento de proxectos de envellecemento activo e outra na convocatoria de fomento da igualdade de xénero e loita contra a violencia de xénero ( FOIO0B) sempre que axusten as condicións establecidas nas convocatorias específicas. Ademais da documentación relacionada na base 7.2 das bases reguladoras, as entidades solicitantes teñen que achegar, de xeito telemático: Poderase requirir á entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado sinalado no impreso correspondente. A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: Para o cobramento da subvención as entidades deberán presentar unha conta xustificativa simplificada que comprenda a seguinte documentación: A Coruña, 5 de novembro de 2013 O presidente O secretario D. Diego Calvo Pouso José Luis Almau Supervía